李自成（1606－1645），本名叫做鸿基。出生来勒明帝国陕西个米脂。有传闻讲伊是党项夏景宗个后代。本来是陕北个驿卒。朱由检登基后，听信大臣裁撤驿卒个想法，让伊没了工作，伊随后就参加农民起义军。跟随高迎祥。等高被明帝国军队杀脱之后，李自成就独自带军队行动，自称闖王、或者李闖，到处征战，势力越来越大。1644年，伊来勒西安创立大顺 (政权)，随后向北京进发，最后终结明朝个统治。弗过，来勒之后个一片石战役当中大败把吴三桂搭多尔衮个联军。之后节节败退，一年之后就覆灭哉。